Document ID: /fineweb-2-swissfilter-quality_10-filterrobots/filtered/01798.jsonl.gz/151

Ladäärne-Ypfiffe 2019
Und ändligg isch es so wyt. Lang hän mir daas Joor druff gwartet! Morn, wenns Vieri am Morge schloot föön sie aa, unseri drey scheenschte Dääg!
Hütt hän mir wie allewyyl unseri Lampe-Vernissage kah uff em Petersplatz. Bi schönem Sunneschyyn isch d'Vernissage gstartet und hett unseri dasjöörige Lampene im beschte Liecht präsentiert. Aber s'Wätter hett grad e Mol zeigt wie's das Joor so könnti laufe. Es hett ys denn alli schön verschüttet und denn wieder ufftoo, um bim Ypfiffe denn wieder los z'lege.
Aber das isch ys alles glyych, denn lang hän mir wieder uff die schöne Momänt und tolle Dääg bangt! Jetzt könne sy koo!